Rodolfo Coria

Rodolfo Aníbal Coria (* 1. jún 1959) je argentínsky paleontológ.

Bol vedúcim vedeckým pracovníkom v prírodovednom múzeu Museo Argentino de Ciencias Naturales Bernardino Rivadavia v Buenos Aires, kde študoval u Josého Bonaparte. Založil Museo Municipal Carmen Funes v Plaza Huincul a bol jeho riaditeľom v rokcoh 1984 - 2007. Od roku 2007 pôsobí v argentínskej národnej rade pre výskum CONICET.

Je známy predovšetkým ako vedec zúčastňujúci sa opisu obrieho sauropóda rodu Argentinosaurus (s Bonaparteom v 1993) a teropóda rodu Giganotosaurus (s Leonardom Salgadom v 1995), v oboch prípadoch jedných z najväčších známych príslušníkov svojich skupín. Podieľal sa tiež na výskume mnohých iných juhoamerických dinosaurov a stavovcov všeobecne. Objavil prvé embryo Sauropoda so stovkami dobre zachvoaných vajíčok v v Auca Mahuevo v Patagónii.. V roku 2002 s Luisom Chiappe a Lowellom Dingusom opísal tam nájdený druh Aucasaurusa. 

Okrem Patagónie sa zúčastnik aj expedícii v Antarktíde a Ázii. Tiež účinkoval v niekoľkých filmoch o dinosauroch. 

Je členom niekoľkých paleontologických a vedeckých spoločností a je považovaný za jedného z najvýznamnejších juhoamerických paleontológov.

Referencie

Externé odkazy 
 Rozhovor s Coriom na webu BBC
 Článok na blogu Dinosauria
 Die Giganten Patagoniens entdecken – mit Rodolfo Coria, PDF 
 BBC Interview
 Carmen Funes Museum
 Meet the Paleontologist

Zdroj 
 

Argentínski paleontológovia